《相逢狭路间》
南北朝·萧统

京华有曲巷，巷曲不通舆。道逢一侠客，缘路问君居。

君居在城北，可寻复易知。朱门间皓壁，刻桷映晨离。

阶植若华草，光景逐飙移。轻幰委四屈，兰膏然百枝。

长子饰青紫，中子任以赀。小子始总角，方作啼弄儿。

三子俱入门，赫奕盛羽仪。骅骝服衡辔，白玉镂啼羁。

容止同规矩，宾从尽恭卑。雅郑时间作，孤竹乍参差。

云翔杂水宿，弄吭满清池。欢乐无终极，流目岂知疲。

门下非毛遂，坐上尽英奇。大妇成贝锦，中妇饬粉絁。

小妇独无事，理曲步檐垂。丈人暂徙倚，行使流风吹。

作者简介：（501—531）即昭明太子。南朝梁南兰陵（今江苏常州）人，字德施，小字维摩。武帝长子。梁武帝天监初，立为太子。夙慧，五岁遍读《五经》。既长，明于庶事。信佛能文，遍览众经，东宫藏书三万卷。引纳才士，商榷古今，恒以文章著述，一时文风大盛。编有《文选》，以“事出于沉思，义归乎翰藻”为标准，选录各体诗文，为现存最早诗文总集。另有《昭明太子集》。